“Suurepärane, et saame koos Eesti alaliidu ja ringrajasõidu eest vastutavate inimestega koostöö taas käima,” sõnas FRC (Finnish Racing Championship) promootor Mika Heinonen. “Soome ringrajasõitjad on suure huviga ootamas uusi väljakutseid Eestimaa pinnal ja kindlasti tuleb augustikuine võistlus hea korraldusega ning oleks meeldiv jätkata koostööd ka 2024. aastal.“
#000003
Eesti Autospordi Liidu president Toivo Asmer lisas, et Soome ja Eesti sarjade ühine võistlus pärast mitmeaastast vaheaega teeb rõõmu. “Soome võidusõitjaid on Pärnus võistlemas käinud muidugi ka teistel võistlustel, kuid nüüd näeme taas meistrivõistluste tasemel võidusõite.”
#000004
Lisaks kuulub Estonian GP Põhja-Euroopa tsooni (NEZ) ja Eesti meistrivõistluste kavva. “Kindlasti näeme stardis lisaks Soome, Eesti ja teiste Baltimaade parimatele võidusõitjatele mitmete muude riikide võidusõitjaid,” lisas Estonian Grand Prix peakorraldaja Martin Miilberg. “Ajaloolisi vormeleid näeme osalemas mitmest erinevast põlvkonnast. Samaaegselt võisteldakse ka Ants Seileri karikale, mis tähendab, et publikul on võimalik näha legendaarseid Estonia-vormeleid neile kõige loomulikumas keskkonnas – võistlusrajal.”
#000005
Miilbergi kinnitusel on ettevalmistused Eesti ringrajahooaja augustikuiseks tippsündmuseks täies hoos. “Tulemas on taas meeleolukas nädalalõpp kogu perele, kus lisaks võidusõidule toimub Porsche Ringil palju muudki.”
#000006
Jäärajasõitjaid ootab ees peegelsile rada
#000009